ગયા વર્ષે જ જ્યારે સ્કોટલૅન્ડના ફર્સ્ટ મિનિસ્ટર નિકોલા સ્ટર્જને જાહેરાત કરી હતી કે તેઓ આ પ્રકારની એક વિનંતી પર વિચાર કરી રહ્યા છે ત્યારે તેમનો એન્ટી-અબોર્શન ચળવળકારીઓ દ્વારા પ્રચંડ વિરોધ કરવામાં આવ્યો હતો. પ્રેશિયસ લાઈફ જે અબોર્શનના વિરોધમાં ઉત્તરી આયર્લેન્ડમાં ખૂબ મોટી ચળવળ ચલાવે છે તેણે દાવો કર્યો હતો કે જ્યારે પણ સ્કોટલૅન્ડમાં આ પ્રકારનો કાયદો આવશે ત્યારે ત્યાં પણ તેનો જબરદસ્ત વિરોધ થશે. સંસ્થાના ડિરેક્ટર બર્નાર્ડેટ્ટ સ્મીથે કહ્યું હતું કે અબોર્શન ઉત્તરી આયર્લેન્ડમાં ગુનાહિત પ્રવૃત્તિ ગણાય છે અને સ્કોટલેન્ડનો નિર્ણય એ કાયદો અને લોકશાહીના મૂલ્યોનું હનન કરશે.